Diari Oficial de la Generalitat Valenciana


Sumari del DOGV 2941, del 28-02-1997 (1997/858039)

ACORD de 26 de novembre de 1996, de la Comissió Territorial de Urbanisme d'Alacant, relatiu a la modificació puntual núm. 4 del Pla General d'Ordenació Urbana de Monòver.
--------------------------------------------------------------------------------------------------------------------------------------------------------------------------

### Dades del document

Número de DOGV
:   2941

Data del DOGV
:   28-02-1997

Secció del DOGV
:   ALTRES DISPOSICIONS

Número del document
:   1997/858039


Data del document
:   26-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 26 de novembre de 1996, de la Comissió Territorial de Urbanisme d'Alacant, relatiu a la modificació puntual núm. 4 del Pla General d'Ordenació Urbana de Monòver.   
La Comissió Territorial d'Urbanisme, en la sessió del dia 26 de novembre de 1996, va adoptar l'acord següent:  
"Vist l'expedient de referència i de conformitat amb els següents:  
Antecedents de fet  
Primer  
L'Ajuntament, en la sessió plenària del dia 26 de juliol de 1996, en va acordar l'aprovació provisional, després de complir els tràmits d'exposició pública, per mitjà d'anuncis apareguts en el Diari Oficial de la Generalitat Valenciana, el 3 de juliol de 1995, i en un dels diaris de més difusió provincial, el 26 de maig de 1995, amb presentació d'una al·legació.  
Segon  
La documentació està integrada per memòria informativa i justificativa, plànols d'ordenació estructural i plànols d'ordenació detallada.  
Tercer  
Aquest expedient té per objecte el canvi de classificació d'uns terrenys situats entre el cementeri i l'abocador municipal, actualment classificats de sòl no urbanitzable, i es classifica de sòl urbanitzable industrial, i la superfície del sector delimitat a l'efecte és de 25,64 Ha. L'actuació urbanística s'efectua, per iniciativa municipal, per a la gestió pública en els termes de l'article 7.2 de la Llei de Reguladora de l'Activitat Urbanística.  
La justificació de la modificació pretesa es centra en la necessitat i la urgència que té el municipi per a disposar de sòl amb classificació i qualificació urbanística adequada per a satisfer les demandes existents en aquest.  
Quart  
La Comissió Territorial d'Urbanisme, en sessió del dia 22 de juliol de 1996, va acordar suspendre l'aprovació definitiva de l'expedient, fins que no s'esmenen les observacions efectuades en les consideracions tecnicojurídiques 2a, 3a i 4a del citat acord.  
Amb data 11 de novembre de 1996, l'Ajuntament de Monòver trametia la nova documentació aprovada pel Plenari el 7 de novembre de 1996, amb la finalitat d'esmenar les deficiències assenyalades en l'Acord de la Comissió Territorial d'Urbanisme, de 22 de juliol de 1996.  
Consideracions tecnicojurídiques  
Primera  
La tramitació s'estima correcta d'acord amb el que estableixen els articles 38, 39, 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atès l'abast de la modificació proposada.  
Segona  
La documentació s'estima completa de conformitat amb els articles 27, 28 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Tercera  
Examinada la documentació aportada per l'Ajuntament amb data 11 de novembre de 1996, cal realitzar les observacions següents respecte a cadascuna de les objeccions assenyalades per la Comissió Territorial d'Urbanisme:  
1) S'adjunten plànols de situació actual i modificat, on queda dibuixada la modificació que es proposa.  
2) La sectorització s'ha efectuat segons la utilització urbanística del territori (article 20 LRAU), i el perímetre es conforma d'acord amb els límits següents:  
- Per la banda inferior (sud) la delimitació s'ha efectuat pel camí del cementeri i per la rotonda d'accés prevista. L'altre límit sud es realitza pel camí existent d'accés des del nucli urbà.  
- Per la banda esquerra (oest) limita el sector amb el canvi de nivell que defineix la limitació de la construcció del cementeri actual, i coincideix amb la passarel·la a l'eix viari principal de sector.  
- A la zona superior (nord) el límit coincideix en la seua major part amb el camí que travessa el sector i s'han seguit per a la seua delimitació criteris de disseny i economia.  
- Per la zona dreta (est) el límit del sector s'ha realitzat per límits físics i sempre intentant que la seua delimitació no coincidisca amb límits de propietat, i és l'economia del traçat dels vials el principal motiu de delimitació.  
Per la seua banda, i quan a la xarxa primària o estructural, s'adjunta el plànol en aquest sentit.  
3) Per a justificar la innecessarietat del fet que juntament amb a la modificació proposada es tramet el pla parcial i programa o programes corresponents, s'adjunten el certificat municipal acreditatiu que la totalitat dels terrenys inclosos en el polígon són de propietat municipal.  
4) Quant a la justificació del compliment de l'article 55.5 de la LRAU, s'adjunta l'escrit signat pel Sr. alcalde-president, on es recull que les plusvàlues que pogueren generar-se a conseqüència de la modificació puntual núm. 4, seran revertides en el mateix polígon industrial, de propietat municipal, o en els seu cas seran destinades per a finalitats urbanístiques municipals.  
5) S'incorporen al document les prescripcions contingudes en la declaració d'impacte ambiental i en l'informe emès per l'Oficina del Pla de Carreteres de la Conselleria d'Obres Públiques, Urbanisme i Transports.  
Quarta  
La Comissió Territorial d'Urbanisme és l'òrgan competent per a l'adopció d'aquest acord a l'empara dels articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10, del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Comú, i la resta de disposicions de pertinent aplicació, la Comissió Territorial d'Urbanisme  
ACORDA  
1. Aprovar definitivament la modificació puntual núm. 4 del Pla General d'Ordenació Urbana de Monòver.  
2. Publicar íntegrament aquest acord d'aprovació en el Diari Oficial de la Generalitat Valenciana, a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per mancar el document de normes urbanístiques.  
Aquesta publicació n'excusa la notificació individualitzada.  
Contra aquest acord, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 14.2 del Reglament dels Òrgans Urbanístics de la Generalitat Valenciana".  
Alacant, 26 de novembre de 1996.- El president de la Comissió Territorial d'Urbanisme: Fernando Modrego Caballero.